Source: https://www.riigiteataja.ee/kohtulahendite_liigitus.html?jaotus=juur.206106665.206110493.206110627.206110632.206112203&kokkuvotted=false&jaotusedVaikimisiAvatud=
Timestamp: 2019-11-14 22:46:03+00:00
Document Index: 1120224

Matched Legal Cases: ['Riigikohus ', '§ 10', '§ 24', '§ 10', '§ 24', '§ 1', '§ 9', 'Riigikohus ', '§ 10', '§ 28', '§ 1', '§ 9', '§ 10', '§ 24', '§ 10', '§ 1', '§ 9']

täitemenetluses
mitme-etapilises haldusmenetluses
tervisekahjustusega tekitatud kahju hüvitamisel
3-3-4-3-15 Riigikohus 29.06.2015
RPKS § 10 lg 3
RPKS § 24 lg 8
Riikliku pensionikindlustuse seadus § 10 lg-s 3 ja § 24 lg-s 8 nimetatud vaidlus on kahe füüsilise isiku vaheline sisuline vaidlus selle üle, kumb vanematest saab nimetatud õigusi (õigust soodustingimustel vanaduspensionile ja pensionilisa) kasutada. Seega kuulub asja lahendamine TsMS § 1 ja § 9 lg 1 järgi maakohtu kui tsiviilasju lahendava kohtu pädevusse (vt ka annotatsiooni asjas 3-3-4-2-13). (p 9)
3-3-4-2-13 Riigikohus 20.01.2014
Vaidlus pensioni taotlemisel RPKS § 10 lg 1 p-st 2 ja RPKS § 28 lg 2 p 12 tuleneva õiguse kasutamiseks nõusoleku saamise üle on kahe eraõigusliku isiku vaheline sisuline vaidlus, selle üle, kumb vanematest saab nimetatud õigusi kasutada. Sellise vaidluse lahendamine kuulub TsMS § 1 ja § 9 lg 1 järgi maakohtu kui tsiviilasju lahendava kohtu pädevusse. Halduskohtumenetluse seadustik ei näe sellisel juhul ette nõuet, mida kaebaja saaks halduskohtumenetluses esitada.
Kui üks vanem soovib kasutada RPKS § 10 lg 1 p-st 2 tulenevat õigust soodustingimustel vanaduspensionile kolm aastat enne vanaduspensioniikka jõudmist, vajab ta kirjaliku nõusolekuna väljendatud kokkulepet teise vanemaga. Samas vormis kokkulepe on vajalik ka pensioniõigusliku staaži hulka kahe aasta arvamiseks iga lapse kohta, keda vanem on kasvatanud vähemalt kaheksa aastat. Nõusoleku mittesaamisel on taotlejal õigus pöörduda vaidluse lahendamiseks kohtu poole (RPKS § 24 lg-d 8 ja 9 ning RPKS § 10 lg 3). Seadusandja ei ole kindlaks määranud menetluskorda, milles tuleks vaidlust lahendada ning millise kohtu pädevusse need vaidlused kuuluvad. Halduskohtumenetluse seadustik ei näe ette nõuet, mida kaebaja saaks sellise vaidluse lahendamiseks halduskohtumenetluses esitada. Tegemist kahe eraõigusliku isiku vahelise sisulise vaidlusega selle üle, kumb vanematest saab nimetatud õigusi kasutada. Asi kuulub TsMS § 1 ja § 9 lg 1 järgi maakohtu kui tsiviilasju lahendava kohtu pädevusse.